བཅུ་གཅིག་པ། བྱིས་པའི་ནད་གསོ་བའི་སྨན་སྦྱོར་སྐོར། 467
ཡང་ན་གུར་གུམ་བཅུ་གསུམ་སྟེང་། །རྒྱ་ཚྭ་སྡིག་སྲིན་གསེར་བྱེ་དང༌། །སྔོན་པོ་ཆབ་
འདྲེན་ལྡེ་གུ་དང༌། །འུ་སྐྱུར་ལྷ་མོ་ཤིང་མངར་དང༌། །པི་པི་ལིང་དང་གཟེ་མ་རྣམས། །ལྡན་
འདུས་ཆུ་ལ་བསྔགས་པ་ཡིན།།
ཡང་ན་གུར་གུམ་བཅུ་གསུམ་སྟེང་། །སེ་འབྲུ་སྡིག་སྲིན་གསེར་བྱེ་དང་། །ཉི་དགའ་འུ་
སུ་གཟེ་མ་དང་། །ཤིང་མངར་འཇིབ་རྩི་སྲད་དཀར་བསྣན། །ཁྲུམ་ཁྲུམ་ཞིབ་ཅིང་རན་པར་
བསྡུས། །བསྡུས་ཁུ་དྲོ་འཇམ་རན་པར་བཏུང༌། །རླུང་ཆུ་འབྱེད་ཅིང་སྐྲང་མཁར་འཇིགས། །ཁྲག་
ཤས་ཆེ་ན་སྐྱུ་རུ་བསྣན། །གྲང་ཆུ་ངེས་པར་སྨིན་པའི་ཚེ། །ལ་ཕུག་བརྡར་ཁུ་ཉག་གཅིག་
དང་། །ཟེ་ཚྭ་པི་ལིང་ཙི་ཏྲ་ཀ །མཚོན་ཙམ་འདེབས་པ་མཁས་པའི་ལུགས། །གཉན་ཤས་ཆེ་
ན་དངུལ་ཆུ་བསྣན། །ཅེས་སོ།། །།
བཅུ་གཅིག་པ། བྱིས་པའི་ནད་གསོ་བའི་སྨན་སྦྱོར་སྐོར།
བྱིས་པའི་ནད་བཅོས་སྨན་སྐོར་ལ། །ཅུ་གང་གུར་གུམ་གི་ཝཾ་ཀ་ར་སྦྱར། །བློན་པོ་སུམ་
སྦྱོར་བྱིས་པའི་ཚད་པ་སེལ།།
(བྱིས་སྨན་ག་བུར་བཅུ་གཉིས།)ག་བུར་བསིལ་གསུམ་ཛཱ་ཏི་ཙནྡན་དཀར། །གི་ཝཾ་ག་
དུར་སེ་འབྲུ་སྲ་འབྲས་མཚལ། །ཤུ་མོ་ཟ་དང་ཀ་ར་བཞི་འགྱུར་སྦྱར། །ཀྲི་ཀ་ཧན་ཞེས་བྱིས་
པའི་རིམས་ཚད་སེལ།།
ཅུ་གུར་གི་གསུམ་ག་དུར་བོང་ང་དཀར། །གློ་མང་དེ་སྟེང་ཤིང་མངར་སྲོ་ལོ་
དཀར། །འཁྲུགས་རིམས་ཧོང་ལེན་ཙནྡན་དཀར་པོ་བསྣན། །ཁྱད་པར་རིམས་སོགས་བྱིས་
པའི་སྨན་གྱི་མཆོག །རིགས་ལྡན་ཆེན་པོས་གཅིག་ཤེས་ཀུན་གྲོལ་གསུངས།།

468 གསོ་རིག་ཟིན་ཏིག་དང་གཅེས་བཏུས་ཕྱོགས་སྒྲིག
ག ཟིན་ཏིག་བདུད་རྩིའི་སྨན་མཛོད།
(གློ་ཚད་ཀུན་སེལ།)བསིལ་གསུམ་ཙནྡན་དཀར་དམར་ལི་ག་དུར། །དེ་ཉིད་གཞིར་
བཞག་གཉན་ཚད་སེལ་བ་ལ། །གླ་བ་གུ་གུལ་འཛིན་པ་ཨ་རུ་ར། །དེ་བཞིན་གློ་ཚད་སེལ་བར་
བྱེད་པ་ལ། །རུ་རྟ་མཚལ་དང་ཤིང་མངར་སྲོ་ལོ་སྦྱརའདི་ཡན་ལ་གློ་ཚད་ཀུན་སེལ་ཟེར། །རླུང་ཚད་
འདོམས་པའི་རི་ཐང་མཚམས་ཀྱི་ནི། །ཨ་གར་ཛཱ་ཏི་སླེ་ཏྲེས་སྒོག་ཐལ་སྦྱར། །བྱིས་པའི་དུས་
སུ་གསུངས་ཀྱང་ཀུན་ལ་བསྔགས། །ཐོག་མ་སྨིན་པ་མཐའ་རི་ཐང་མཚམས་བར་གྱི་ཚ་བ་རྒྱས་པ་
ཟས་སྤྱོད་མཁས་པར་བསྟེན།།
གོ་ཐལ་བདུན་པ་ཞི་བྱེད་དྲུག་པའི་སྟེང༌། །གོ་ཐལ་བསྣན་པས་བད་ཀན་གྲང་བ་སེལ།།
སེ་འབྲུ་ཚ་བ་གསུམ་པོ་གཞིར་བཞག་སྟེང༌། །ད་ཏྲིག་ཤིང་ཀུན་དབྱི་མོང་ཁ་རུ་ཚྭ། །སེ་འབྲུ་
བརྒྱད་པས་གྲང་ནད་མ་ལུས་སེལ། །གསུངས་སོགས་གང་འོས་ནད་བབས་བསྟུན་པར་གཅེས།།
ཞར་བྱུང་གདོན་བདུད་གདུག་པ་ཀུན་འཇོམས་ནི། །ཡུངས་ཀར་གུ་གུལ་གླ་རྩི་ཤ་ཆེན་
དང་། །ཏིལ་ནག་ཤིང་ཀུན་མུ་ཟི་ནག་པོ་དང་། །རྟ་བོན་བོང་ང་ནག་པོའི་བདུག་པ་ཡིས། །གདོན་
ཀུན་འཇོམས་ཞེས་བླ་མ་དགོངས་འདུས་གསུངས།། །།